Odense Adresse-Contoirs Efterretninger, 1844-06-11
(Jndsendt. J denne Avis No. 9 har en formeentlig Jnteressent i den projecterede Jernbane over Assens udtalt sin Forundring over at en Deputation er afgaaet fra Middelfart for at bevirke en Concession til Jernbane over Colding, hvilket Foretagende han tillader sig ligefrem at kalde urimeligt. Et saa plumpt Angreb fortjener at tilbagevises, og vil uden Tvivl straffe sig selv som alle lignende Forsøg paa at vildlede den offentlige Mening. Naar bemeldte Jnserat anfører som eneste Grund for det Urimelige i denne Colding Middelfart Jernbanes Anlæg, at den bliver 5 Miil længere end den over Assens, forudsætter han at den kortere Bane mellem to givne Puncter ubetinget fortjener at foretrækkes, men han synes da og at antage at Banen burde gaae over Als til Faaborg istedetfor over Assens, ligesom det Urigtige i denne Forudsætning letteligen indsees, naar det betænkes, at nogle Mile kun er nogle Minuter paa en Jernbane, og at Banen efter rigtige Grundsætninger tvertimod maae anløbe de Byer og Districter, hvorfra den største Trafique kan ventes. Fortsættes nu Banen fra Hadersleb over Colding forberedes herved Forbindelsen med Danmark største og vigtigste Provinds Nørre-Jylland, der, for at bestaae i Concurrencen den lettede mercantile Communication vil foraarsage, nødvendigen snart vil fortsætte den nord paa til de betydelige Handelsteder paa Østkysten, hvoraf en enkelt har 10 Gange saa megen Handel som det lille Assens. Endnu aabner sig den Udsigt at jydske Creaturer ligesom i England kunne transporteres af Jernveien syd efter, til betydelig Fordeel for denne Provindses overordentlige Qvæghandel, idet de store Creatur=Drivter, der nu føres til de holstenske Markeder og Hamborg, som gaae hjemme fra i en ypperlig Foderstand, ankomme formedelst den lange og langsomme Drivt magre og udmattede, og koste derfor langt mindre end de kunde og burde. Fremdeles vinder hele Provindsen ved med Jernbanen over Middelfart at komme i Forbindelse med Fyen og hele den ovrige Route efter Kjøbenhavn. Ligesom nu Jernbane-Anlæg over Colding og Middelfart af disse Grunde i høieste Grad maae interessere hele den jydske Handelsverden, saaledes maae det i lige Grad interessere Actiehaverne i alle danske og holstenske Jernbaner at drage denne Provinds ind i Forbindelsen, da en stor Frequenz af Reisende og Varetransporter, er det hvorpaa Anlæggets Held alene beroer. Denne Udsigt lukkes, naar Banen henlægges over Assens, og det er vanskeligt at indsee hvilke Fordeele man kan anføre for denne Vei, som nogenlunde kunde komme i Sammenligning. Vilde man anføre Communicationen med østersøiske Havne, da er det neppe rimeligt at man hvad Sverrig angaaer, vil hente Jern og Tømmer paa Jernbaner, ligesom de lettere Varer fra alle andre østersøiske Havne billigere ville kunne transporteres af Dampskibsveiene frem og tilbage mellem de respective Havne, end ved først at bringes paa Jernbanerne. Venter man endelig at omgaae Oresunds Told af Jernveien, da vil denne mercantile Speculation uden Tvivl strande paa en forholdsmæssig Transitiold, for at afværge Tab for Statskassen i denne Anledning. Følgeligen maae Jernbanen imellem Haderslev, Assens og Odense fornemmelig stole paa Reisende; men om det end antages at disses Antal ved den hurtigere Transport vil tiltage, er det i det mindste en saare dristig Forventning, naar man troer at disse Reisendes Befordring vil kunne afholde ikke alene Udbytte af den betydelige Capital Anlægget fordrer, men tillige de Udgifter der medgaae til Steenkul, Lønninger, til et stort Personale, Bygningers og Banens aarlige Vedligeholdelse m.m. Resultatet vil langt rimeligere blive at de Jnteressentere som paatage sig Actiesamling ville tjene betydeligt ved i Begyndelsen at sælge Actierne paa Børsen med Avance, hvorimod Jhændehaverne i Tiden, naar Banens ringe Udbytte kommer for Dagen, ville lide betydeligt Tab.